open-index/open-wikipedia-markdown huggingface dataset:
รตัน ฏาฏา

**รตัน นวัล ฏาฏา** () (28 ธันวาคม ค.ศ. 1937- 9 ตุลาคม ค.ศ. 2024) เป็นนักอุตสาหกรรมชาวอินเดีย ผู้ใจบุญ และอดีตประธานบริษัท Tata Sons เขาดำรงตำแหน่งประธานบริษัท Tata Group ตั้งแต่ปี 1990 ถึง 2012 และดำรงตำแหน่งประธานชั่วคราวตั้งแต่เดือนตุลาคม 2016 ถึงเดือนกุมภาพันธ์ 2017 เขาดำรงตำแหน่งหัวหน้ามูลนิธิการกุศลของบริษัทต่อไป  ในปี ค.ศ. 2008 เขาได้รับรางวัลปัทมาวิภูษัณ ซึ่งเป็นเครื่องราชอิสริยาภรณ์พลเรือนสูงสุดเป็นอันดับสองในอินเดีย หลังจากที่ได้รับรางวัลปัทมาภูษัณซึ่งเป็นเครื่องราชอิสริยาภรณ์พลเรือนสูงสุดเป็นอันดับสามในปี ค.ศ. 2000

เขาเป็นลูกชายของนวัล ฏาฏา ซึ่งได้รับการอุปการะโดยรตันจี ฏาฏา ลูกชายของ ชัมเสตจี ฏาฏา และเป็นผู้ก่อตั้งฏาฏากรุป เขาสำเร็จการศึกษาระดับปริญญาตรีสาขาสถาปัตยกรรมจาก Cornell University College of Architecture  เขาเข้าร่วมกับบริษัทฏาฏา ในปี ค.ศ. 1961 โดยทำงานที่โรงงานของ Tata Steel ต่อมาเขาเข้ามาดำรงตำแหน่งประธานบริษัท Tata Sons ต่อจาก เจ. อาร์. ดี. ฏาฏา หลังจากเกษียณอายุในปี ค.ศ. 1991 ในช่วงดำรงตำแหน่งนี้ฏาฏากรุป ยังได้เข้าซื้อกิจการ Tetley, Jaguar Land Rover และ Corus เพื่อพยายามเปลี่ยนฏาฏา จากกลุ่มที่เน้นอินเดียเป็นหลักให้กลายเป็นธุรกิจระดับโลก นอกจากนี้ฏาฏายังเป็นผู้ใจบุญรายใหญ่ที่สุดในโลก โดยบริจาครายได้ประมาณ 60–65% ให้กับการกุศล

รตันยังเป็นนักลงทุนที่มากด้วยประสบการณ์และได้ลงทุนหลายครั้งในบริษัทสตาร์ทอัพหลายแห่ง จนถึงปัจจุบันฏาฏาได้ลงทุนในบริษัทสตาร์ทอัพมากกว่า 30 แห่ง โดยส่วนใหญ่เป็นการลงทุนส่วนตัวและบางส่วนผ่านบริษัทการลงทุนของเขา 

## แหล่งอ้างอิง

## แหล่งข้อมูลอื่น

* ชีวประวัติในเว็บไซต์ Tata Group
* โปรไฟล์ ในเว็บ *[[เดอะการ์เดียน]]*
* Creating Emerging Markets Interview ใน โรงเรียนธุรกิจฮาร์วาร์ด
* 

หมวดหมู่:ชาวปาร์ซี
หมวดหมู่:นักธุรกิจชาวอินเดีย
หมวดหมู่:บุคคลจากมุมไบ
เอเชียอาร์ติสต์อะวอดส์ ครั้งที่ 9

**[[เอเชียอาร์ติสต์อะวอดส์]] 2024** () ครั้งที่ 9 จัดโดยสตาร์นิวส์ งานจัดขึ้นเมื่อวันที่ 27 ธันวาคม ค.ศ. 2024 ที่อิมแพ็ค ชาเลนเจอร์ ฮอลล์ 1–2 เมืองทองธานี กรุงเทพฯ ประเทศไทย โดยมีพิธีกรคือ รยู จุน-ย็อล, ชัง ว็อน-ย็อง และซ็อง ฮัน-บิน

## ภาพรวม
เอเชียอาร์ติสต์อะวอดส์คัดเลือกผู้ชนะโดยการยกย่องผลงานและความสำเร็จที่โดดเด่นในอุตสาหกรรมดนตรี โทรทัศน์ และภาพยนตร์ของเอเชียตลอดทั้งปีที่ผ่านมา

กิจกรรมพรมแดงจัดขึ้นที่ Royal Jubilee Ballroom ก่อนพิธีมอบรางวัล ซึ่งเริ่มตั้งแต่เวลา 19:00 น. (KST) (17:00 น. ICT)

พิธีได้ถ่ายทอดสดทางทีวีในเกาหลีผ่านทางช่อง MTN (Money Today Broadcasting) และทั่วโลกผ่านวีเวิส ยกเว้น ไทย มาเลเซีย ฟิลิปปินส์ เวียดนาม และญี่ปุ่น โดยสามารถรับชมได้ทาง Astro (มาเลเซีย), Blast TV (ฟิลิปปินส์), FPT (เวียดนาม), J:COM (ญี่ปุ่น, VOD), ยู-เน็กซ์ (ญี่ปุ่น)

ธีมของพิธีในปีนี้คือ 'Love, Peace, Miracle' มีการประกาศการแสดงที่หลากหลาย เช่น เวทีร่วมพิเศษ เวทีพิเศษที่ไม่ซ้ำใคร และเวทีรอบปฐมทัศน์

### วิธีการคัดเลือก
'Top Artists' จะถูกเลือกตามจำนวนการดูวิดีโอบนบัญชีติ๊กต็อกทางการของศิลปิน

### ศิลปิน
ศิลปินดังต่อไปนี้เข้าร่วมงานประกาศรางวัล

## ผู้ชนะ
[thumb|upright|[คิม ซู-ฮย็อนชนะรางวัล Artist of the Year – Actor Grand Prize (*Daesang*) ]]
[thumb|upright|[พัก มิน-ย็องชนะรางวัล Best Actress of the Year Grand Prize (*Daesang*) ]]

ผู้ชนะจะถูกระบุไว้เป็นอันดับแรกและเน้นด้วย**ตัวหนา**

## อ้างอิง

## แหล่งข้อมูลอื่น
* 

หมวดหมู่:ดนตรีเกาหลีใต้ในปี พ.ศ. 2567
หมวดหมู่:โทรทัศน์เกาหลีใต้ในปี พ.ศ. 2567
หมวดหมู่:รางวัลดนตรีในปี พ.ศ. 2567
หมวดหมู่:เหตุการณ์เพื่อการบันเทิงในประเทศไทย
มอนเตการ์โลลูกโซ่มาร์คอฟ

**มอนเตการ์โลลูกโซ่มาร์คอฟ** (Markov chain Monte Carlo) มักเรียกย่อเป็น **MCMC** เป็นคำเรียกทั่วไปสำหรับขั้นตอนวิธี ต่าง ๆ ที่ใช้สุ่มตัวอย่างการแจกแจงความน่าจะเป็นโดยการสร้างลูกโซ่มาร์คอฟ ซึ่งมีการแจกแจงความน่าจะเป็นที่ต้องการเป็นการแจกแจงคงที่ โดยจะทำการสร้างค่าสุ่มตัวถัดไปตามการแจกแจงภายหลังร่วมไปเรื่อย ๆ วิธีการ MCMC ที่เป็นที่รู้จักอย่างดีได้แก่ วิธีเมโทรโพลิส–เฮสติงส์ และ การเลือกตัวอย่างแบบกิบส์ เป็นต้น

## ภาพรวม
[thumbnail|upright=1.25|ตัวอย่างความพยายามในการประมาณการแจกแจงเส้นสีน้ำเงินโดยใช้การแจกแจงเส้นสีส้มด้วย[วิธีเมโทรโพลิส–เฮสติงส์ ซึ่งเป็น MCMC แบบหนึ่ง]]
สถานะของลูกโซ่มาร์คอฟหลังจากการสุ่มตัวอย่างด้วย MCMC จำนวนมากเพียงพอจะใช้เป็นตัวอย่างของการกระจายเป้าหมายที่ต้องการ เมื่อจำนวนการทดลองเพิ่มขึ้น คุณภาพของตัวอย่างก็จะดีขึ้นเช่นกัน

โดยปกติแล้วการสร้างลูกโซ่มาร์คอฟที่มีสมบัติที่ต้องการไม่ใช่เรื่องยาก ปัญหาคือการกำหนดจำนวนครั้งในการทำจนกว่าจะมาบรรจบกันเป็นการแจกแจงคงที่ในระดับความผิดพลาดที่ยอมรับได้ หากกำหนดโซ่ได้เหมาะสม ก็จะสามารถลู่เข้าสู่การแจกแจงคงที่ได้อย่างรวดเร็วไม่ว่าลูกโซ่จะเริ่มต้นจากตำแหน่งใดก็ตาม เรียกว่าเป็น **การผสมอย่างรวดเร็ว** (rapid mixing)

วิธี MCMC โดยพื้นฐานจะได้รับผลจากการกำหนดค่าเริ่มต้นทำให้สามารถทำการประมาณได้แค่การแจกแจงเป้าหมายได้เท่านั้น ขั้นตอนวิธีที่ยืนพื้นจาก MCMC ที่ซับซ้อนมากขึ้น เช่น วิธีการคู่ควบจากอดีต (CFTP) สามารถสร้างตัวอย่างที่สมบูรณ์ได้ แต่ก็จะมีความซับซ้อนในการคำนวณมากขึ้นและต้องใช้เวลาในการคำนวณอย่างไม่มีขีดจำกัด

## การประยุกต์ใช้

การประยุกต์ใช้ขั้นตอนวิธีนี้โดยทั่วไปเช่นการคำนวณปริพันธ์หลายชั้นเชิงตัวเลข สมมติว่ากลุ่มของอนุภาคเดินไปมาแบบสุ่ม แต่ละครั้งที่อนุภาคผ่านจุดหนึ่ง ค่าฟังก์ชันของปริพันธ์ ณ จุดนั้นจะถูกบวกเข้ากับปริพันธ์ จากนั้นอนุภาคจะค้นหาตำแหน่งที่ส่งผลต่อปริพันธ์สูงแล้วเคลื่อนที่ชั่วคราวหลายครั้ง วิธีนี้เรียกว่าวิธีเดินสุ่ม ซึ่งเป็นวิธีจำลองตัวเลขสุ่มหรือ วิธีมอนเตการ์โล แม้ว่าตัวอย่างแบบสุ่มของปริพัทธ์ที่ใช้ในวิธีมอนเตการ์โลแบบดั้งเดิมจะมีความเป็นอิสระ แต่ตัวอย่างที่ใช้ใน MCMC ก็มีสหสัมพันธ์ต่อกัน

ปริพันธ์หลายชั้นมักปรากฏใน สถิติแบบเบส์ ฟิสิกส์เชิงคำนวณ ชีววิทยาเชิงคำนวณ ฯลฯ ดังนั้น MCMC จึงถูกนำมาใช้กันอย่างแพร่หลายในสาขาดังกล่าว

การใช้ MCMC ทำให้สามารถคำนวณโครงข่ายแบบเบส์หลายลำดับขั้นขนาดใหญ่ซึ่งต้องทำการหาปริพันธ์เป็นร้อยเป็นพันครั้งได้

## อ้างอิง


หมวดหมู่:อันเดรย์ มาร์คอฟ
หมวดหมู่:สถิติศาสตร์
หมวดหมู่:วิธีมอนเตการ์โล
หมวดหมู่:สถิติเชิงคำนวณ
PDF (แก้ความกำกวม)

**PDF** เป็นตัวย่อ อาจหมายถึง

* รูปแบบเอกสารใช้ได้หลายระบบ (Portable Document Format) - รูปแบบไฟล์สำหรับเอกสารอิเล็กทรอนิกส์ที่พัฒนาและสนับสนุนโดย Adobe
* ฟังก์ชันความหนาแน่นความน่าจะเป็น (Probability Density Function) ในทฤษฎีความน่าจะเป็น

หมวดหมู่:อักษรย่อ
ฟังก์ชันความหนาแน่นความน่าจะเป็น

[thumb|382x382px|ฟังก์ชันความหนาแน่นของความน่าจะเป็นของ[การแจกแจงปรกติมาตรฐาน ]]
**ฟังก์ชันความหนาแน่นความน่าจะเป็น** (probability density function, PDF) ในทฤษฎีความน่าจะเป็น ฟังก์ชันที่อธิบายความหนาแน่นของความน่าจะเป็นของเหตุการณ์ที่ใช้ค่าที่เป็นตัวแปรสุ่มแบบต่อเนื่อง ความน่าจะเป็นที่ตัวแปรสุ่มจะได้ค่าภายในขอบเขตหนึ่ง ๆ นั้นหาได้โดยหาปริพันธ์ของฟังก์ชันความหนาแน่นความน่าจะเป็นตลอดช่วงขอบเขตที่เป็นไปได้ ช่วงขอบเขตค่าของฟังก์ชันความหนาแน่นความน่าจะเป็นจำนวนจริงที่ไม่เป็นลบ เมื่อทำการหาปริพันธ์ตลอดช่วงโดเมนจะได้ค่าเป็น 1

ตัวอย่างเช่น หากแสดงฟังก์ชันความหนาแน่นความน่าจะเป็นแบบตัวแปรเดียว โดยให้ค่าของตัวแปรสุ่มเป็นแกน  และความหนาแน่นความน่าจะเป็นแกน  แล้ว ค่าความน่าจะเป็นจะหาได้จากพื้นที่ที่ล้อมรอบด้วยเส้นแนวตั้งซึ่งแสดงขีดจำกัดต่ำสุดและสูงสุดของช่วงค่า *x* ที่ต้องการ กับ เส้นโค้งที่แสดงค่าของกราฟ และเส้นตรงที่ y = 0

ศัพท์ว่า "ฟังก์ชันการแจกแจงความน่าจะเป็น" (probability distribution function) หรือ "ฟังก์ชันความน่าจะเป็น" (probability function) นั้นยังมีความคลุมเครือไม่ชัดเจนว่าหมายถึงอะไรโดยเฉพาะ ความหมายของคำนี้อาจไม่เป็นมาตรฐานในหมู่นักสถิติหรือผู้วิจัยทฤษฎีความน่าจะเป็น

เอกสารบางส่วนยังระบุว่า "ฟังก์ชันความหนาแน่นความน่าจะเป็น" นิยามโดยเป็นฟังก์ชันบนเซตของค่า ซึ่งอธิบายด้วยความสัมพันธ์กับฟังก์ชันการแจกแจงสะสม และยังใช้ในความหมายของ ฟังก์ชันมวลความน่าจะเป็น ด้วย นอกจากนี้ คำว่าฟังก์ชันความหนาแน่น (density function) บางครั้งก็ยังใช้เพื่อหมายถึงฟังก์ชันมวลความน่าจะเป็น

## อ้างอิง

หมวดหมู่:ฟังก์ชันและการจับคู่
หมวดหมู่:สถิติศาสตร์
หมวดหมู่:ทฤษฎีความน่าจะเป็น
ฟังก์ชันการแจกแจงความน่าจะเป็น

**ฟังก์ชันการแจกแจงความน่าจะเป็น** (probability distribution function) เป็นคำที่มีความหมายคลุมเครือในทางทฤษฎีความน่าจะเป็น ขึ้นอยู่กับบริบท อาจหมายถึงหนึ่งในสามสิ่งต่อไปนี้

* ฟังก์ชันการแจกแจงสะสม
* ฟังก์ชันมวลความน่าจะเป็น
* ฟังก์ชันความหนาแน่นความน่าจะเป็น
ฟังก์ชันการแจกแจง

**ฟังก์ชันการแจกแจง** (distribution function) อาจหมายถึง

* ฟังก์ชันการแจกแจงสะสม - ในทฤษฎีความน่าจะเป็น
* ฟังก์ชันการแจกแจง (ฟิสิกส์) - ในสาขาฟิสิกส์ หมายถึงฟังก์ชันของจำนวนอนุภาคต่อหน่วยปริมาตรในปริภูมิเฟส
ฟังก์ชันการแจกแจงสะสม

[thumb|300x300px| ฟังก์ชันการแจกแจงสะสมของ[การแจกแจงแบบเลขชี้กำลัง]]
[thumb|300x300px| ฟังก์ชันการแจกแจงสะสมของ[การแจกแจงปรกติ]]
**ฟังก์ชันการแจกแจงสะสม** (cumulative distribution function, CDF) หรือบางทีก็แค่เรียกว่า **ฟังก์ชันการแจกแจง** (distribution function) ใน ทฤษฎีความน่าจะเป็น  คือ ฟังก์ชันของความน่าจะเป็น ที่ค่าของตัวแปรสุ่มจำนวนจริง  น้อยกว่าหรือเท่ากับ  สำหรับตัวแปรสุ่มแบบต่อเนื่อง อาจกล่าวได้ว่าเป็นปริพันธ์ที่แน่นอนของฟังก์ชันความหนาแน่นความน่าจะเป็น ตั้งแต่ค่าอนันต์ลบไปจนถึง 

ฟังก์ชันการแจกแจงสะสมยังอาจนิยามได้ในการแจกแจงความน่าจะเป็นร่วม และ การแจกแจงความน่าจะเป็นมีเงื่อนไข

## คำนิยาม
ฟังก์ชันการแจกแจงสะสมของตัวแปรสุ่มจำนวนจริง  นิยามได้ดังนี้ 

: F_X (x) := \operatorname{P} (X\leq x)

ให้  ความน่าจะเป็นที่  จะอยู่ในช่วง  เป็นดังนี้。

: \operatorname{P}(a 

ในกรณีของตัวแปรสุ่มต่อเนื่องซึ่งมีฟังก์ชันความหนาแน่นความน่าจะเป็น จะหาฟังก์ชันการแจกแจงสะสมได้ดังนี้ 

: F_X(x) = \int_{-\infty}^x f_X (t) \,dt

## อ้างอิง

หมวดหมู่:ทฤษฎีความน่าจะเป็น
CDF

**CDF** เป็นตัวย่อ อาจหมายถึง

* ฟังก์ชันการแจกแจงสะสม - ในทางทฤษฎีความน่าจะเป็น
* สกุลเงินของสาธารณรัฐประชาธิปไตยคองโก รหัสสกุลเงิน ISO 4217 ของฟรังก์คองโก
* รูปแบบเอกสารประกอบ (Compound Document Format)
* รูปแบบเอกสารที่คำนวณได้ (Computable Document Format)
นกกระตั้วหงอนจำปา

**นกกระตั้วหงอนจำปา** (อังกฤษ: Citron-crested cockatoo; ชื่อวิทยาศาสตร์: *Cacatua citrinocristata*) เป็นนกกระตั้วขนาดกลางที่มีหงอนจำปา ปากสีเทาเข้ม แพทช์บริเวณหูสีส้มอ่อน และมีเท้าและกรงเล็บที่แข็งแรง ขนด้านล่างของปีกและหางจะมีสีเหลืองอ่อน สีของเปลือกตาจะเป็นสีน้ำเงินอ่อนมาก ทั้งตัวผู้และตัวเมียมีลักษณะคล้ายกัน แต่ตัวเมียจะมีตาสีทองแดง ในขณะที่ตัวผู้จะมีตาสีดำเข้ม

นกกระตั้วชนิดนี้เป็นสัตว์เฉพาะถิ่นของเกาะซุมบา ในหมู่เกาะซุนดาน้อย ประเทศอินโดนีเซีย อาหารหลักประกอบด้วยเมล็ดพืช ตาอ่อน ผลไม้ ถั่ว และพืชสมุนไพรต่าง ๆ

ในปี ค.ศ. 2022 องค์กร Birdlife International ได้รับรองว่านกกระตั้วหงอนจำปาเป็นชนิดพันธุ์แยกต่างหาก ภายใต้ชื่อวิทยาศาสตร์ *Cacatua citrinocristata* โดยถูกจัดให้อยู่ในสถานะใกล้สูญพันธุ์อย่างวิกฤติ ในขณะที่สภานกวิทยานานาชาติ (International Ornithological Congress) ได้กำหนดให้นกชนิดนี้เป็นสายพันธุ์ในปี ค.ศ. 2023

## สถานะการอนุรักษ์
 นกกระตั้วจำปา เป็นนกที่ใกล้สูญพันธุ์ขั้นวิกฤต ซึ่งจำนวนประชากรลดลงเนื่องจากการสูญเสียถิ่นที่อยู่และการดักจับอย่างผิดกฎหมายเพื่อการค้าสัตว์เลี้ยง ในการสำรวจที่เกาะซุมบาในปี ค.ศ. 1993 พบว่าจำนวนนกชนิดนี้เหลือไม่ถึง 2,000 ตัว ภายในปี ค.ศ. 2012 การประมาณการลดลงเหลือ 563 ตัว และ ณ ปี 2019 ประเมินว่ามีจำนวนประชากรอยู่ระหว่าง 1,200–2,000 ตัว โดยมีตัวเต็มวัยระหว่าง 800–1,320 ตัว นกกระตั้วจำปาได้รับการจัดให้อยู่ในบัญชีรายชื่อภาคผนวก I ของ CITES ดังนั้นการค้าระหว่างประเทศจึงถูกควบคุมอย่างเข้มงวดและการค้านกกระตั้วจำปาจากธรรมชาติถือว่าผิดกฎหมาย

## อ้างอิง

## แหล่งข้อมูลอื่น

*Royal Society for the Protection of Birds website - threats to wild bird populations

หมวดหมู่:Cacatua 
หมวดหมู่:นกกระตั้ว 
หมวดหมู่:นกในหมู่เกาะซุนดาน้อย หมวดหมู่:นกแก้วในเอเชีย 
นกกระตั้วหงอนจำปา 
หมวดหมู่:หน่วยอนุกรมวิธานที่ตั้งชื่อโดยหลุยส์ เฟรเซอร์
ซานกั๋วชา

***ซานกั๋วชา*** (;  "สามก๊กฆ่า") หรือชื่อภาษาอังกฤษ ***เลเจนต์ออฟเดอะทรีคิงดัมส์*** () เรียกอย่างย่อว่า **LTK** เป็นเกมไพ่จีนที่อิงจากยุคสามก๊กของจีนและนวนิยายอิงประวัติศาสตร์ในคริสต์ศตวรรษที่ 14 เรื่อง*[[สามก๊ก]]* (*ซานกั๋วเหยี่ยนอี้*) โดยล่อกวนตง กฎของเกมไพ่*ซานกั๋วชา*พื้นฐานแทบจะเหมือนกับกฎของ "แบง!" ซึ่งเป็มเกมไพ่ของอิตาลีที่มีมาก่อน *ซานกั๋วชา*จำหน่ายโดยโหย่วข่าเกมส์ (游卡桌游 *โหย่วข่าจัวโหย่ว*) เมื่อวันที่ 1 มกราคม ค.ศ. 2551 ตามมาด้วยชุดเสริมทางการรวมชุด, รูปแบบออนไลน์ *ซานกั๋วชาออนไลน์* (三国杀Online) และรูปแบบสำหรับเด็ก **ซานกั๋วชารุ่น Q** (Q版三国杀) มีไพ่ที่ผู้เล่นสร้างขึ้นเองแต่ส่วนใหญ่ไม่เป็นทางการ

*ซานกั๋วชา*เริ่มได้รับความนิยมในประเทศจีนอย่างมากเนื่องจากทั้งเกมเป็นภาษาจีน ยอดขายของ*ซานกั๋วชา*ทั้งหมด 20 ล้านหยวนในปี พ.ศ. 2552 แบะ 100 ล้านหยวนในปี พ.ศ. 2553 เกมเริ่มเข้าถึงผู้เล่นนานาประเทศหลังมีการแปลเกมเป็นภาษาอังกฤษและโพสต์คำแปลเหล่านี้บนบล็อกและฟอรัม สถิติการเข้าชมจากบล็อกเหล่านี้แสดงถึงผู้อ่านนอกจีนแผ่นดินใหญ่ ส่วนใหญ่มากจากฮ่องกง สิงคโปร์ สหรัฐอเมริกา แคนาดา ออสเตรเลีย สหราชอาณาจักร มาเลเซีย และนิวซีแลนด์

## อ้างอิง

หมวดหมู่:เกมไพ่จีน
หมวดหมู่:เกมการ์ดสะสม
หมวดหมู่:สามก๊กในวัฒนธรรมประชานิยม
หมวดหมู่:ผลงานที่สร้างจากสามก๊ก
เอปาโฟรดิทัส

**เอปาโฟรดิทัส** (; ) เป็นบุคคลในพันธสัญญาใหม่ที่ปรากฏในฐานะผู้แทนของคริสตจักรฟีลิปปีเพื่อช่วยเหลือเปาโลอัครทูต (ฟีลิปปี 2:25-30) เอปาโฟรดิทัสถือว่าเป็นนักบุญในคริสตจักรอีสเทิร์นออร์ทอดอกซ์และโรมันคาทอลิก, มุขนายกคนแรกของฟีลิปปีและอันเดรียกา (มีเมืองโบราณอย่างน้อยสองเมืองที่เรียกว่าอันเดรียกา เมืองหนึ่งอยู่ในเธรซ อีกเมืองหนึ่งอยู่ในเอเชียยน้อย) และมุขนายกคนแรกของแตร์ราชีนาในอิตาลี มีหลักฐานเพียงเล็กน้อยที่บ่งชี้ว่าบุคคลทั้งหมดนี้เป็นบุคคลเดียวกัน 

## อ้างอิง

## แหล่งข้อมูลอื่น
* http://www.santiebeati.it/dettaglio/46460

หมวดหมู่:สาวกเจ็ดสิบคน
หมวดหมู่:บุคคลในบทจดหมายของเปาโล
หมวดหมู่:นักบุญจากพันธสัญญาใหม่
ลุมชัร

**ลุมชัร** () เป็นตำบล (ฆุม) ในอำเภอโอยาดาว จังหวัดรัตนคีรี ประเทศกัมพูชา โดยแบ่งออกเป็น 4 หมู่บ้าน และมีประชากร 1,385 คน ในการเลือกตั้งกรมปรึกษาฆุมสังกัด ค.ศ. 2007 ที่นั่ง 3 ที่ตกเป็นของพรรคประชาชนกัมพูชา และ 2 ที่ตกเป็นของพรรคสมรังสีอัตราการจำหน่ายที่ดินในเอกภาพอยู่ในระดับปานกลางในเดือนมกราคม ค.ศ. 2006

## อ้างอิง
การสังหารหมู่ที่หินเหีบ

**การสังหารหมู่ที่หินเหีบ** () คือการสังหารหมู่ชาวม้ง 14 รายที่สะพานหินเหีบ โดยทหารปะเทดลาว

## การสังหารหมู่
เมื่อวันที่ 29 พฤษภาคม พ.ศ. 2518 ชาวม้งประมาณ 10,000 คน พยายามข้ามสะพานหินเหีบเพื่อเดินทางไปยังเวียงจันทน์ ขณะที่กลุ่มคนเหล่านั้นข้ามสะพาน กองกำลังปะเทดลาวเปิดฉากยิงใส่โดยใช้ปืนครก, เอ็ม 16 และดาบปลายปืน ผู้คนจำนวนมากกระโดดลงไปในแม่น้ำเพื่อหนีกระสุนทหารที่ยิงเข้ามา เมื่อการสังหารหมู่สิ้นสุดลง มีพลเรือนเสียชีวิต 14 รายและบาดเจ็บมากกว่า 100 ราย

## บรรณานุกรม

* 
* 
* 

หมวดหมู่:ประเทศลาวในปี พ.ศ. 2518
หมวดหมู่:ประวัติศาสตร์ชาวม้ง
หมวดหมู่:สงครามกลางเมืองลาว
หมวดหมู่:ฆาตกรรมหมู่ในปี พ.ศ. 2518
หมวดหมู่:การสังหารหมู่ในปี พ.ศ. 2518
หมวดหมู่:การสังหารหมู่ในประเทศลาว
หมวดหมู่:การสังหารหมู่ในสงครามเวียดนาม
หมวดหมู่:อาชญากรรมสงครามเวียดนามโดยกองกำลังคอมมิวนิสต์
หมวดหมู่:อาชญากรรมสงครามในประเทศลาว
ฮวนฮี

**ฮวนฮี** (เสียชีวิต ค.ศ. 258) มีชื่อในภาษาจีนกลางว่า **หฺวาน อี๋** () ชื่อรอง **กงฉาง** () เป็นขุนนางของรัฐง่อก๊กในยุคสามก๊กของจีน

## ประวัติ
ฮวนฮีเป็นชาวอำเภอหลินเซียง ( *หลินเซียงเซี่ยน*) เมืองเตียงสา ( *ฉางชาจฺวิ้น*) ซึ่งปัจจุบันคือนครหลินเซียง มณฑลหูหนาน ปู่ของฮวนฮีชื่อหฺวาน เชา () บิดาของฮวนฮีชื่อหฺวาน เชิ่ง () ทั้งคู่รับราชการเป็นเจ้าเมืองในยุคราชวงศ์ฮั่นตะวันออก หฺวาน เชิ่งยังเป็นราชเลขาธิการ ( *ช่างชู*) ในสำนักราชเลขาธิการและมีชื่อเสียงในพื้นที่ภาคใต้ของจีน ฮวนฮีมีพี่ชายชื่อฮวนกาย ( *หฺวาน เจีย*) เป็นขุนนางผู้รับใช้ขุนศึกโจโฉ หลังการล่มสลายของราชวงศ์ฮั่นตะวันออก ฮวนกายได้รับราชการกับรัฐวุยก๊กในยุคสามก๊กเป็นระยะเวลาสั้น ๆ โดยเคยดำรงตำแหน่งเป็นหัวหน้าสำนักราชเลขาธิการ (尚書令 *ช่างชูลิ่ง*) ส่วนฮวนฮีรับราชการในรัฐง่อก๊กซึ่งเป็นรัฐอริของวุยก๊ก โดยดำรงตำแหน่งเป็นราชเลขาธิการ ( *ช่างชู*)

ในปี ค.ศ. 258 ซุนหลิมผู้สำเร็จราชการแทนพระองค์แห่งง่อก๊กบังคับเหล่าขุนนางให้เห็นพ้องกับการปลดซุนเหลียงจักรพรรดิลำดับที่ 2 ของง่อก๊กลงจากตำแหน่ง ฮวนฮีปฏิเสธที่จะสนับสนุนซุนหลิมในการปลดจักรพรรดิ ซุนหลิมจึงสั่งให้นำตัวฮวนฮีไปประหารชีวิต

ภายหลังในยุคราชวงศ์จิ้น เมื่อสุมาเอี๋ยน (จักรพรรดิจิ้นอู่ตี้) จักรพรรดิผู้ก่อตั้งราชวงศ์จิ้นตรัสถามเซฺว อิ๋ง (薛瑩) ถึงชื่อขุนนางที่มีชื่อเสียงบางคนในง่อก๊ก เซฺว อิ๋งระบุชื่อฮวนฮีและกล่าวว่าฮวนฮีเป็น "ขุนนางผู้ภักดีและซื่อสัตย์"

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนนางของง่อก๊ก
หมวดหมู่:บุคคลในง่อก๊กที่ถูกประหารชีวิต
หมวดหมู่:บุคคลที่ถูกประหารชีวิตโดยง่อก๊ก
โคโวคัพ

**โคโวคัพ** (; ) เป็นการแข่งขันวอลเลย์บอลถ้วยอาชีพในประเทศเกาหลีใต้ ซึ่งจัดโดยสหพันธ์วอลเลย์บอลเกาหลี การแข่งขันจะจัดขึ้นในช่วงเดือนกรกฎาคมถึงกันยายนก่อนที่วี-ลีกจะเปิดฤดูกาลแข่งขัน การแข่งขันจะจัดขึ้นในสนามกีฬากลางแห่งเดียวทุกปี (หรือบางปีอาจจะจัดขึ้นสองแห่ง)

## ทำเนียบผู้ชนะเลิศ
### ทีมชาย

### ทีมหญิง

## จำนวนครั้งที่ชนะ
### ทีมชาย

### ทีมหญิง

## ดูเพิ่ม
* วี-ลีก (ประเทศเกาหลีใต้)

## อ้างอิง

## แหล่งข้อมูลอื่น
* KOVO

หมวดหมู่:วอลเลย์บอลในประเทศเกาหลีใต้
หมวดหมู่:ลีกกีฬาที่ก่อตั้งในปี พ.ศ. 2549
หมวดหมู่:วอลเลย์บอลถ้วยแห่งชาติ
ฟังก์ชันมวลความน่าจะเป็น

thumb| การแจกแจงความน่าจะเป็นแบบไม่ต่อเนื่องแสดง้วยจุดและแท่ง ณ จุดที่ปรากฏมวลความน่าจะเป็น
**ฟังก์ชันมวลความน่าจะเป็น** (probability mass function, PMF) ในทฤษฎีความน่าจะเป็น และ สถิติศาสตร์ เป็นฟังก์ชันที่อธิบายความน่าจะเป็นของตัวแปรสุ่มในการแจกแจงความน่าจะเป็นไม่ต่อเนื่อง (บางครั้งเรียกว่าฟังก์ชันความน่าจะเป็น)

โดเมนของฟังก์ชันมวลความน่าจะเป็นอาจเป็นองค์ประกอบสุ่มที่ไม่ต่อเนื่อง เช่น ตัวแปรสเกลาร์ หรือตัวแปรสุ่มหลายตัวแปร

กรณีของตัวแปรสุ่มแบบไม่ต่อเนื่องนั้นไม่เหมือนกับกรณีของตัวแปรสุ่มแบบต่อเนื่อง ความน่าจะเป็นของเหตุการณ์ จะแสดงเป็นผลรวมของมวลความน่าจะเป็นที่นับได้

## นิยาม
[thumb| ฟังก์ชันมวลความน่าจะเป็นของ[ลูกเต๋า ที่ไม่เอนเอียง การแจกแจงความน่าจะเป็นจะสม่ำเสมอตลอด เป็นการแจกแจงเอกรูปไม่ต่อเนื่อง]]
ให้ X : S → A (A ⊆ R) เป็นตัวแปรสุ่มแบบไม่ต่อเนื่องที่นิยามบนปริภูมิตัวอย่าง  ฟังก์ชันมวลความน่าจะเป็นของ  คือ fX : A → [0, 1] จะถูกนิยามดังต่อไปนี้。

: f_X (x) = \operatorname{P}(X=x) = \operatorname{P}(\{ s \in S \mid X(s) = x\})

ค่าตัวแปรสุ่ม  จะคูณด้วยมวล (มวลความน่าจะเป็น) P(X = a) และมวลความน่าจะเป็นก็อาจมองได้ว่าเป็น

: \sum_{x\in A} f_X(x) = 1

ด้วยการให้เซตอันดับกับตัวแปรสุ่มแบบไม่ต่อเนื่อง ทำให้สามารถแสดงการแจกแจงความน่าจะเป็นไม่ต่อเนื่องเป็นกราฟของฟังก์ชันได้ องค์ประกอบสุ่ม เช่น เวกเตอร์ตัวแปรสุ่ม ก็เช่นกัน

ความไม่ต่อเนื่องในฟังก์ชันมวลความน่าจะเป็นทำให้ฟังก์ชันการแจกแจงสะสมของตัวแปรสุ่มแบบไม่ต่อเนื่องนั้นก็ไม่ต่อเนื่องเช่นกัน ในช่วงหาอนุพันธ์ได้ ค่าอนุพันธ์จะเป็น 0 และในช่วงนั้น ฟังก์ชันมวลความน่าจะเป็นจะเป็น  ด้วย

## อ้างอิง

หมวดหมู่:ฟังก์ชันและการจับคู่
หมวดหมู่:สถิติศาสตร์
หมวดหมู่:ทฤษฎีความน่าจะเป็น
PMF

**PMF** เป็นตัวย่อ อาจหมายถึง

* ฟังก์ชันมวลความน่าจะเป็น (probability mass function)
* เทศกาลดนตรีแปซิฟิก (Pacific Music Festival)
* การพิมพ์ลายนิ้วมือมวลเปปไทด์ (peptide mass fingerprinting)
* บริษัททหารเอกชน (private military firms)
เอแซตเอ็ม (นักมวยปล้ำ)

**เอแซดเอ็ม** ย่อมาจาก  เป็นนักมวยปล้ำอาชีพชาวญี่ปุ่น ปัจจุบันเซ็นสัญญากับ World Wonder Ring Stardom ซึ่งเธอเป็นสมาชิกของ Neo Genesis

เอแซดเอ็ม เป็นอดีตแชมป์ Artist of Stardom สามสมัย และแชมป์ High Speed สองสมัย เธอยังเป็นสมาชิกของ Queen's Quest และเป็นผู้นำในยุคหลังของ Watanabe จนกระทั่ง ฮายาชิชิตะ ขึ้นเป็นผู้นำ เธอเข้าร่วมกลุ่มนี้ตั้งแต่เดือนกุมภาพันธ์ 2017 เมื่อ ชิไร นำเธอเข้ามา และเป็นส่วนหนึ่งของกลุ่มจนถูกไล่ออกจากกลุ่มในเดือนมิถุนายน 2024 หลังจากแพ้แมตช์แท็กทีมแบบคัดออกให้กับโอเอโดไท

## แชมป์และความสำเร็จ
****[[Pro Wrestling Illustrated]]*** 
** อันดับที่ 16 จาก 150 นักมวยปล้ำหญิงเดี่ยวที่ดีที่สุดใน *[[PWI Women's 100|PWI Women's 150]]* ปี 2022 
** อันดับที่ 20 จาก 50 ทีมแท็กทีมที่ดีที่สุดใน *[[Pro Wrestling Illustrated|PWI Tag Team's 50]]* ปี 2020 ร่วมกับ โมโม วาตานาเบะ, อุตามิ ฮายาชิชิตะ และ ซายะ คามิทานิ 
***[[World Wonder Ring Stardom]]** 
**แชมป์อาร์ติสต์ออฟสตาร์ดอม (3 สมัย) – ร่วมกับ เอชเอสเค และ อิโอะ ชิไร (2), โมโม วาตานาเบะ และ อุตามิ ฮายาชิชิตะ (1) 
**แชมป์ไฮสปีด (2 สมัย) 
**Goddesses of Stardom Tag League (2020) –  
**รางวัล 5★Star GP (6 สมัย)
***รางวัล Fighting Spirit (2022, 2024) 
***รางวัล Outstanding Performance (2021) ***รางวัล Technique (2019, 2020, 2023) ** รางวัล Stardom Year-End (2 สมัย) 
***รางวัล Best Technique (2019, 2022)

## อ้างอิง

## แหล่งข้อมูลอื่น

* AZM's  World Wonder Ring Stardom profile 
* 
* 
* 

หมวดหมู่:บุคคลที่เกิดในปี พ.ศ. 2545
หมวดหมู่:บุคคลที่ยังมีชีวิตอยู่
หมวดหมู่:นักมวยปล้ำอาชีพหญิงชาวญี่ปุ่น
โครงข่ายฮอปฟีลด์

**โครงข่ายฮอปฟีลด์** (Hopfield network) เป็นรูปแบบหนึ่งของโครงข่ายประสาทเทียม เสนอโดยจอห์น ฮอปฟีลด์ นักฟิสิกส์ชาวอเมริกัน

โครงข่ายฮอปฟีลด์เป็นโครงข่ายแบบไม่ประสานเวลาที่มีการโต้ตอบแบบสมมาตรระหว่างหน่วย (เซลล์ประสาท) และทำให้พลังงานของโครงข่ายเป็นค่าต่ำสุดโดยผ่านการดำเนินการตามธรรมชาติ เดิมทีโครงข่ายนี้ถูกคิดขึ้นมาเพื่อเป็นแบบจำลองในการกำหนดเงื่อนไขความเสถียรของแก้วสปิน แต่ต่อมาได้รับการยอมรับในวงกว้างในฐานะแบบจำลองสำหรับหน่วยความจำเชื่อมโยงโดยผ่านโครงข่าย กลายเป็นหนึ่งในแรงบันดาลใจที่นำไปสู่งานวิจัยด้านโครงข่ายประสาทเทียม และยังกลายเป็นพื้นฐานสำหรับเครื่องบ็อลทซ์มันในเวลาต่อมาด้วย

โครงข่ายนี้เป็นแบบจำลองที่ใช้ความผันแปรทางสถิติเพื่อมุ่งเป้าไปที่การทำให้ได้ค่าพลังงานต่ำสุดวงกว้างไม่ใช่แค่ค่าต่ำสุดแบบเฉพาะที่

ในปี 2024 จอห์น ฮอปฟีลด์ได้รับรางวัลโนเบลสาขาฟิสิกส์ร่วมกันกับเจฟฟรีย์ ฮินตันจากการมีส่วนร่วมในการพัฒนาด้านการเรียนรู้ของเครื่อง รวมถึงการคิดค้นโครงข่ายฮอปฟีลด์

## โครงสร้างและการทำงาน
แต่ละหน่วยภายในโครงข่ายฮอปฟีลด์มีสมบัติค่าป้อนเข้าและค่าขาออกแบบแมคคัลลอค–พิตส์ (McCulloch–Pitts)

ในแต่ละช่วงของเวลา t ให้ w_{ij}(t) เป็นค่าสัมประสิทธิ์คู่ควบจากหน่วย j ถึง i ส่วน - \theta_{i}(t) คือค่าขีดแบ่งของหน่วย i ในขณะที่ x_{i}(t) เป็นค่าขาออกของหน่วย i ในที่นี้ สำหรับคู่ i, j ทั้งหมด ถ้า i \ne j แล้ว w_{ij}(t)=w_{ji}(t) ในขณะที่ถ้า i = j แล้ว w_{ij}(t)=0 

พลังงานของโครงข่ายทั้งหมด E(t) นิยามได้เป็น

:  E(t) = -{1 \over 2}{\sum_{i \ne j} {w_{ij}{x_{i}(t)}{x_{j}(t)}}} - \sum_{i} {\theta_{i}(t)}{x_{i}(t)}

แบบจำลองที่มีโครงสร้างดังกล่าวทำงานสำหรับแต่ละส่วนของเวลาดังต่อไปนี้

# เลือกหนึ่งหน่วยโดยการสุ่ม
# คำนวณผลรวมถ่วงน้ำหนักของค่าป้อนเข้าของหน่วยนั้น
# ปรับค่าขาออกของหน่วยนั้นโดยขึ้นกับผลลัพธ์
#* ถ้ามากกว่าค่าขีดแบ่ง ให้เป็น 1
#* หากเท่ากับค่าขีดแบ่ง ให้เป็นค่าเดียวกับค่าปัจจุบัน
#* ถ้าน้อยกว่าค่าขีดแบ่ง ให้เป็น 0
# เพิ่มค่า t และทำซ้ำตั้งแต่เริ่มต้น

พอทำเช่นนั้นแล้วก็จะเห็นได้ว่าโดยง่ายว่า E(t) จะมีแต่ลดลงไปเรื่อย ๆ เมื่อ t เพิ่มขึ้น แล้วในที่สุดก็จะลู่เข้าค่าต่ำสุดค่าหนึ่งไม่เปลี่ยนแปลงอีก

## อ้างอิง

หมวดหมู่:โครงข่ายประสาทเทียม
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**การเลือกตั้ง[[สมาชิกสภาผู้แทนราษฎรจังหวัดยโสธร]] พ.ศ. 2538** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองยโสธร, อำเภอคำเขื่อนแก้ว, อำเภอมหาชนะชัย และอำเภอค้อวัง

### เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอเลิงนกทา, อำเภอกุดชุม, อำเภอทรายมูล, อำเภอป่าติ้ว และกิ่งอำเภอไทยเจริญ

## ดูเพิ่ม
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

## อ้างอิง

ยโสธร
หมวดหมู่:การเลือกตั้งในจังหวัดยโสธร
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดยโสธร]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดยโสธรทั้งจังหวัด

## ดูเพิ่ม
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

ยโสธร
หมวดหมู่:การเลือกตั้งในจังหวัดยโสธร
สโมสรฟุตบอลกระบี่ ในฤดูกาล 2567–2568

การแข่งขันฟุตบอลของสโมสรฟุตบอลกระบี่ ในฤดูกาล 2567–2568 เป็นฤดูกาลที่ 16 ของสโมสรในการแข่งขันฟุตบอลลีกอาชีพของสโมสร

ฤดูกาลนี้ สโมสรได้มีการเปลี่ยนแปลงผู้บริหาร โดยสมเกียรติ กิตติธรกุล ได้วางมือจากการบริหารทีม และได้กลุ่มดีเอ็กซ์ อคาเดมี ของสระราวุฒิ ตรีพันธ์ เข้ามาบริหารแทน โดยสระราวุฒิ จะเข้ามาดำรงตำแหน่งประธานสโมสร และหัวหน้าผู้ฝึกสอนอีกตำแหน่งหนึ่ง ซึ่งสมเกียรติ จะเป็นประธานที่ปรึกษาสโมสร

## ผู้เล่น

## การซื้อ-ขายนักเตะ
### ก่อนเปิดฤดูกาล
#### เข้า

#### ออก

### ระหว่างฤดูกาล
#### เข้า

#### ออก

## นัดกระชับมิตร

### ก่อนเปิดฤดูกาล

### ระหว่างฤดูกาล

## การแข่งขัน
### ภาพรวม

### ไทยลีก 3 โซนภาคใต้

#### ตารางคะแนน

#### สถิติผลการแข่งขันในลีก

#### ผลการแข่งขันในลีกตามสัปดาห์

#### แมตช์

### ไทยลีก 3 คัพ

#### รอบลีก

## สถิติ
### การลงเล่นและประตู

|-
! colspan="14" style="background:#dcdcdc; text-align:center"|ผู้รักษาประตู

|-
! colspan="14" style="background:#dcdcdc; text-align:center"|กองหลัง

|-
! colspan="14" style="background:#dcdcdc; text-align:center"|กองกลาง

|-
! colspan="14" style="background:#dcdcdc; text-align:center"|กองหน้า

|-
! colspan="14" style="background:#dcdcdc; text-align:center"|ผู้เล่นที่เคยลงเล่นให้กับสโมสรแต่ย้ายออกไปแล้ว

|}

### ผู้ทำประตู

: ผู้เล่นที่ย้ายออกจากสโมสรระหว่างฤดูกาล.

### คลีนชีตส์

: ผู้เล่นที่ย้ายออกจากสโมสรระหว่างฤดูกาล.

## อ้างอิง

2567–68
ก
พาราซอมเนีย (อัลบั้ม)

***พาราซอมเนีย*** () เป็นสตูดิโออัลบั้มชุดที่ 16 ที่กำลังจะออกจำหน่ายโดยวงดนตรีโพรเกรสซิฟเมทัลชาวอเมริกัน ดรีมเทียเตอร์ มีกำหนดการออกจำหน่ายในวันที่ 7 กุมภาพันธ์ ค.ศ. 2025 ซึ่งจะเป็นสตูดิโออัลบั้มชุดแรกในรอบเกือบ 4 ปีของวงนับตั้งแต่อัลบั้ม*[[อะวิวฟรอมเดอะท็อปออฟเดอะเวิลด์]]* (ค.ศ. 2021) และเป็นสตูดิโออัลบั้มชุดแรกในรอบกว่า 15 ปี ที่มีไมค์ พอร์ตนอย กลับมาทำหน้าที่เป็นมือกลองของวงอีกครั้ง นับตั้งแต่อัลบั้ม*[[Black Clouds & Silver Linings|แบล็กคลาวส์แอนด์ซิลเวอร์ไลนิงส์]]* (ค.ศ. 2009)

## เบื้องหลังและการผลิต
ความตั้งใจของดรีมเทียเตอร์ที่จะทำงานในอัลบั้มที่ 16 ถูกกล่าวถึงครั้งแรกประมาณหกเดือนหลังจากอัลบั้ม*อะวิวฟรอมเดอะท็อปออฟเดอะเวิลด์* โดยมือคีย์บอร์ด จอร์แดน รูเดส ได้ให้สัมภาษณ์กับ VW Music เกี่ยวกับแผนงานในอนาคตของวงว่า "หลังจากที่เรากลับมาจากการแสดงครั้งสุดท้ายในทัวร์ยุโรปแล้ว เราก็จะพักสักหน่อย และหลังจากที่ผมแสดงงานเพลงเดี่ยวเสร็จแล้ว ดรีมเทียเตอร์ก็จะออกทัวร์ต่อโดยมีงานแสดงที่ญี่ปุ่น อเมริกาใต้ และอีกหลาย ๆ ที่ที่จะประกาศให้ทราบในภายหลัง เมื่อทุกอย่างลงตัวแล้ว เราจะกลับเข้าสู่สตูดิโออีกครั้งและทำอัลบั้มใหม่ ซึ่งจะต้องยอดเยี่ยมมาก ดังนั้น ใช่แล้ว งานแบบนั้นกำลังจะเกิดขึ้นในไม่ช้า"

ในเดือนตุลาคม ค.ศ. 2022 จอห์น เปตรุชชี มือกีตาร์กล่าวว่า ดรีมเทียเตอร์จะเริ่มอัดสตูดิโออัลบั้มชุดที่ 16 ในช่วงปลาย ค.ศ. 2023 สองเดือนต่อมา เจมส์ ลาบรี นักร้องนำกล่าวว่า "ถ้าผมมองไทม์ไลน์ตามแบบที่มันดำเนินไปตามปกติ ผมไม่คิดว่าเราจะเข้าสตูดิโอได้จนกว่าจะถึงต้นปี 24" และเสริมว่า "ผมไม่คิดว่ามันจะสมเหตุสมผลที่จะเข้าสตูดิโอก่อนหน้านั้น แต่อย่าเชื่อผมนะ บางสิ่งบางอย่างก็เปลี่ยนแปลงได้เสมอ"

ในวันที่ 25 ตุลาคม ค.ศ. 2023 ดรีมเทียเตอร์ได้ประกาศการลาออกของไมค์ แมนจินี มือกลอง เนื่องจากวงกำลังกลับมารวมตัวกับไมค์ พอร์ตนอย ซึ่งเป็นอดีตสมาชิกและผู้ก่อตั้งวง นอกจากนี้ วงยังประกาศแผนการอัดสตูดิโออัลบั้มชุดแรกร่วมกับพอร์ตนอยในรอบ 15 ปี ความคืบหน้าของอัลบั้มชุดต่อจาก*อะวิวฟรอมเดอะท็อปออฟเดอะเวิลด์* เริ่มต้นขึ้นในเดือนกุมภาพันธ์ ค.ศ. 2024 เมื่อพอร์ตนอยโพสต์รูปภาพจาก DTHQ บนบัญชีอินสตราแกรมของเขา ซึ่งยืนยันว่าอัลบั้มนี้จะ "เริ่มดำเนินการอย่างเป็นทางการ" ในวันที่ 2 เมษายน ค.ศ. 2024 เปตรุชชีและพอร์ตนอยประกาศว่าการเขียนเพลงและแทร็กกลองทั้งหมดเสร็จสิ้นแล้ว และจะมีการอัดเพิ่มเติมจนถึงเดือนกรกฎาคมของปีนั้น

ในวันที่ 10 ตุลาคม ค.ศ. 2024 ดรีมเทียเตอร์ได้ปล่อยเพลง "ไนต์เทร์เรอร์" (Night Terror) โดยเป็นซิงเกิลแรกจากสตูดิโออัลบั้มชุดที่ 16 ของวงที่มีชื่อว่า *พาราซอมเนีย* (Parasomnia) ซึ่งมีกำหนดวางจำหน่ายในวันที่ 7 กุมภาพันธ์ ค.ศ. 2025

## รายชื่อแทร็ก

## บุคคลที่มีส่วนร่วม
* เจมส์ ลาบรี – ร้องนำ
* จอห์น เปตรุชชี – กีตาร์, โปรดิวเซอร์
* จอห์น ไมอัง – เบส
* จอร์แดน รูเดส – คีย์บอร์ด
* ไมค์ พอร์ตนอย – กลอง

## อ้างอิง

หมวดหมู่:อัลบั้มเพลงในปี พ.ศ. 2568
หมวดหมู่:อัลบั้มเพลงของดรีมเทียเตอร์
นกแก้วคิงปากัว

**นกแก้วคิงปาปัว** (; ชื่อวิทยาศาสตร์: *Alisterus chloropterus*) หรือที่รู้จักกันในชื่อ **นกแก้วคิงปีกเขียว** เป็นนกแก้วชนิดหนึ่งในวงศ์ Psittaculidae พบได้ในพื้นที่ของเกาะนิวกินี แหล่งที่อยู่อาศัยตามธรรมชาติของนกชนิดนี้คือ ป่าดิบชื้นเขตร้อนและกึ่งเขตร้อน และป่าดิบชื้นภูเขาในเขตร้อนและกึ่งเขตร้อน

## อนุกรมวิธาน
นกแก้วคิงปาปัว ถูกจำแนกครั้งแรกโดยนักปักษีวิทยาชาวออสเตรเลีย เอ็ดเวิร์ด เพียร์สัน แรมซีย์ ในปี ค.ศ. 1879 นกชนิดนี้เป็นหนึ่งในสามสปีชีส์ที่รู้จักกันในชื่อ นกแก้วคิง ซึ่งพบได้ในออสเตรเลีย ปาปัวนิวกินี และเวสต์ปาปัว/อินโดนีเซีย โดยสามารถจำแนกออกได้เป็น 3 ชนิดย่อย:

**A. chloropterus* (แรมเซย์, EP 1879) ***A. c. callopterus* (อัลเบอร์ตีส & ซัลวาดอรี 1879) พบในที่ราบสูงตอนกลางของนิวกินี ไปทางทิศตะวันตกถึง เทือกเขาเวย์แลนด์, บริเวณแม่น้ำเซปิก และตอนบนของแม่น้ำฟลาย 
***A. c. chloropterus* (แรมเซย์, EP 1879), ชนิดย่อยต้นแบบ พบในนิวกินีตะวันออกไปจนถึงคาบสมุทรฮอนทางเหนือ และฮอลล์ซาวด์ทางใต้ 
***A. c. moszkowskii* (ไรเชนาว 1911) พบทางตอนเหนือของเกาะ จากอ่าวเซนเดรวาซี ไปทางตะวันออกถึงบริเวณไอทาเป

## ลักษณะ
นกปาปัวคิงมีความยาวประมาณ 36 ซม. รวมถึงหางยาวกว้าง มีขาสีเทาเข้มและตาสีส้ม นกปาปัวคิงพารอทสามสายพันธุ์ย่อยแสดงความแตกต่างทางเพศ โดยในทุกสายพันธุ์ย่อย ตัวผู้สามารถระบุได้จากแถบสีเขียวอ่อนกว้างที่โดดเด่นบนแต่ละปีก (คล้ายกับแถบที่ไหล่) ความแตกต่างในตัวเมียระหว่างสายพันธุ์ย่อยมีความชัดเจนมากกว่าความแตกต่างในตัวผู้

ตัวผู้มีหัวและคอสีแดง ส่วนล่างสีแดง แผ่นหลังและสะโพกสีฟ้า ปีกสีเขียวพร้อมแถบสีเขียวอ่อนกว้าง สำหรับตัวผู้ของ *A. c. chloropterus* สีฟ้าจะแผ่ขยายจากหลังไปจนถึงคอด้านหลัง ในตัวเมียของ *A. c. chloropterus* และ *A. c. calloterus* บริเวณท้องจะเป็นสีแดง สีเขียวเหนือหัวและคอจะต่อเนื่องกับสีเขียวของหลังและปีก และหน้าอกมีลายเส้นสีเขียวและแดงตามแนวนอนที่ไม่ชัดเจน ตัวเมียของสายพันธุ์ย่อย *A. c. moszkowskii* มีหัว คอ หน้าอก และท้องส่วนล่างเป็นสีแดงคล้ายกับตัวผู้ และแตกต่างจากตัวผู้ตรงที่มีแถบสีเขียวอ่อนที่ปีกขนาดเล็กกว่ามาก

## การกระจายพันธุ์และถิ่นที่อยู่
พบนกชนิดนี้ในพื้นที่ตอนกลางและตะวันออกของเกาะนิวกินีทางตะวันออกของเทือกเขาเวย์แลนด์ โดยอาศัยอยู่ในป่าที่ระดับความสูงถึง 2,600 เมตร

## พฤติกรรม
นกเหล่านี้พบเห็นเป็นคู่หรือกลุ่มเล็ก ๆ ประมาณ 10 ตัว มักจะหาอาหารอย่างเงียบ ๆ ในป่าทึบ โดยส่วนใหญ่จะพบในต้นไม้เล็ก ๆ หรือตามกิ่งต่ำของต้นไม้ใหญ่ ทำให้มักถูกมองข้าม อาหารของพวกนกชนิดนี้ประกอบด้วยผลเบอร์รี่ ผลไม้ เมล็ดพืช และอาจรวมถึงแมลงบางชนิดด้วย

## อ้างอิง

นกแก้วคิงปาปัว
หมวดหมู่:นกเฉพาะถิ่นของนิวกินี
หมวดหมู่:สิ่งมีชีวิตที่ตั้งชื่อโดย เอ็ดเวิร์ด เพียร์สัน แรมซีย์
นกแก้วคิงปาปัว
หมวดหมู่:บทความทางอนุกรมวิธานที่สร้างโดย Polbot
ATM เออรัก..เออเร่อ

***ATM เออรัก เออเร่อ*** เป็นภาพยนตร์ไทยแนวสุขนาฏกรรม โรแมนติก ที่ออกฉายในปี พ.ศ. 2555 กำกับและเขียนบทโดย เมษ ธราธร และ อมราพร แผ่นดินทอง นำแสดงโดย ฉันทวิชช์ ธนะเสวี ปรีชญา พงษ์ธนานิกร แอนนา ชวนชื่น พงศธร จงวิลาส พุทธชาด พงศ์สุชาติ ธวัช พรรัตนประเสริฐ ศนันธฉัตร ธนพัฒน์พิศาล เฉลิมพล ทิฆัมพรธีรวงศ์ กรภพ จันทร์เจริญ ญาณี ตราโมท และ ปองกูล สืบซึ้ง โดยในภาพยนตร์เรื่องนี้สามารถทำเงินสูงสุดตลอดกาลของไทยไม่นานหลังจากเข้าฉาย ภาพยนตร์เรื่องนี้เล่าถึงเรื่องราวความรักของพนักงานธนาคารคู่หนึ่งที่ต้องเผชิญกับกฎบริษัทที่ห้ามพนักงานคบกัน และสถานการณ์ปั่นป่วนเมื่อตู้เอทีเอ็มเกิดปัญหาจ่ายเงินเกิน ทำให้ทั้งคู่ต้องร่วมมือกันแก้ไขปัญหาและเรียนรู้ที่จะรักกันมากขึ้น

## เนื้อเรื่อง
ในธนาคารที่ออกกฎห้ามไม่ให้พนักงานคบหาเป็นแฟนกัน เสือ (ฉันทวิชช์ ธนะเสวี) และจิ๊บ (ปรีชญา พงษ์ธนานิกร) สองคนที่มุ่งมั่นในหน้าที่การงาน ต่างก็คบหากันอย่างลับ ๆ มาเป็นเวลา 5 ปีแล้ว เสือและจิ๊บรู้สึกหงุดหงิดที่ต้องปกปิดความสัมพันธ์เอาไว้ จึงตัดสินใจแต่งงานกัน อย่างไรก็ตาม ทั้งคู่ไม่ยอมลาออกจากงานของตัวเอง

วันหนึ่ง ซอฟต์แวร์ในตู้เอทีเอ็มของธนาคารตู้หนึ่งที่จังหวัดชลบุรีเกิดความผิดพลาด ทำให้ตู้เอทีเอ็มจ่ายเงินออกมาเป็นสองเท่า

## นักแสดง
* ฉันทวิชช์ ธนะเสวี รับบท เสือ
* ปรีชญา พงษ์ธนานิกร รับบท จิ๊บ
* แอนนา ชวนชื่น รับบท จ่าแซม
* พงศธร จงวิลาส รับบท ดนัย
* พุทธชาด พงศ์สุชาติ รับบท มาดาม อัมมารา
* ธวัช พรรัตนประเสริฐ รับบท ปื๊ด
* ศนันธฉัตร ธนพัฒน์พิศาล รับบท ก๊อบ
* เฉลิมพล ทิฆัมพรธีรวงศ์ รับบท แป๊ด
* กรภพ จันทร์เจริญ รับบท โหย่ว
* ญาณี ตราโมท รับบท ผู้จัดการใหญ่
* ปองกูล สืบซึ้ง รับบท ผู้จัดการสาขา

## กระแสตอบรับ
ภาพยนตร์ประสบความสำเร็จอย่างสูงด้านรายได้ โดยทำเงินไปกว่า 150.11 ล้านบาท ภายในระยะเวลาเพียง 4 สัปดาห์นับตั้งแต่เข้าฉายในโรงภาพยนตร์ ทำให้ *ATM เออรัก..เออเร่อ* กลายเป็นภาพยนตร์ไทยที่ทำรายได้สูงสุดตลอดกาลเป็นอันดับ 7 ในเวลานั้น และเป็นภาพยนตร์ทำเงินสูงสุดของจีทีเอช จนถูกพี่มาก..พระโขนง มาทำลายสถิติในปี 2556

## รางวัล

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2555
หมวดหมู่:ภาพยนตร์โดยจีทีเอช
หมวดหมู่:ภาพยนตร์ที่กำกับโดย เมษ ธราธร
หมวดหมู่:ภาพยนตร์รักตลกไทย
หมวดหมู่:ภาพยนตร์ไทยที่ทำรายได้เกิน 100 ล้านบาท
หมวดหมู่:ภาพยนตร์ไทยในคริสต์ทศวรรษ 2010
วิศวกรรมค่าแทนลักษณะ

**วิศวกรรมค่าแทนลักษณะ** (feature engineering) หรือเรียกว่า **การสกัดค่าแทนลักษณะ** (feature extraction) เป็นกระบวนการสกัดเอาค่าแทนลักษณะที่เหมาะสมในการใช้งานออกจากข้อมูลดิบ เพื่อนำมาใช้ในการเรียนรู้แบบมีผู้สอน หรือใช้ในการสร้างแบบจำลองเชิงสถิติ ถือเป็นกระบวนการสำคัญที่ช่วยเพิ่มความแม่นยำในการคำนวณหรือทำนายของแบบจำลอง

## อ้างอิง

หมวดหมู่:การเรียนรู้ของเครื่อง
หมวดหมู่:การวิเคราะห์ข้อมูล
ค่าแทนลักษณะ

ในสาขาการเรียนรู้ของเครื่อง **ค่าแทนลักษณะ** หรือ **ฟีเจอร์** (feature) คือค่าตัวเลขที่ได้จากการแปลงข้อมูลเพื่อใช้ในการอธิบายลักษณะที่สำคัญของข้อมูลหรือแบบจำลอง และนำมาใช้ในการประมวลผลในภายหลัง

## ภาพรวม
ค่าจากข้อมูลดิบอาจไม่ได้อยู่ในสภาพที่ดีในแง่การใช้งานเสมอไป อาจมีค่าบางอย่าง 2 ค่าที่มีความหมายเหมือนกันหรือซ้ำซ้อน หรือในทางกลับกัน อาจมีค่าบางอย่างค่าเดียวที่แฝงรวมลักษณะของ 2 ค่าเข้าไว้ด้วยกัน หากสามารถแปลงข้อมูลดิบให้อยู่ในรูปแบบที่เหมาะสมได้ ก็จะสามารถใช้ประโยชน์จากข้อมูลได้อย่างมีประสิทธิภาพ ค่าที่แปลงแล้วซึ่งมีรูปแบบที่ดีและเหมาะที่จะใช้ในงานต่อ ๆ ไปได้นั้นเรียกว่า **ค่าแทนลักษณะ**

ค่าแทนลักษณะถูกดึงมาจากข้อมูลดิบ วิธีการแยกข้อมูลอาจคิดขึ้นโดยใช้ความรู้ของผู้เชี่ยวชาญ หรือ อาจเรียนรู้จากข้อมูลโดยใช้เทคนิคการเรียนรู้ของเครื่องต่าง ๆ

ค่าแทนลักษณะมีการใช้งานในด้านต่าง ๆ ตัวอย่างเช่น ใช้สำหรับการจัดหมวดหมู่ "ภาพถ่าย → ค่าแทนลักษณะ → หมวดหมู่วัตถุ" การสร้างภาพจากข้อความ "ข้อความ → ค่าแทนลักษณะ → รูปภาพ" และการบีบอัดข้อมูลเสียง "เสียง → ค่าแทนลักษณะ → เสียง" เป็นต้น

ค่าแทนลักษณะที่ควรเป็นนั้นแตกต่างกันไปขึ้นอยู่กับการใช้งาน ตัวอย่างเช่น สำหรับค่าแทนลักษณะสำหรับการบีบอัดข้อมูลนั้นจะให้ความสำคัญกับขนาด แต่ในการใช้งานด้านอื่น ๆ นั้น ขนาดอาจมีความสำคัญต่ำ

## วิธีการหาค่าแทนลักษณะ
ค่าแทนลักษณะถูกสร้างขึ้นโดยการแปลงข้อมูล เรียกว่า การสกัดค่าแทนลักษณะ (feature extraction) การค้นหากฎการเปลี่ยนแปลงด้วยตนเองโดยใช้ความรู้ของผู้เชี่ยวชาญเรียกว่า วิศวกรรมค่าแทนลักษณะ (feature engineering) และการค้นหากฎการเปลี่ยนแปลงโดยใช้การเรียนรู้ของเครื่อง เรียกว่าการเรียนรู้ค่าแทนลักษณะ

การแยกเอาค่าแทนลักษณะยังอาจเรียกว่า "การฝัง" (embedding) เนื่องจากเกี่ยวข้องกับการเชื่อมโยงค่าที่สังเกตได้/ข้อมูลดิบลงในปริภูมิค่าแทนลักษณะ ใน การประมวลภาษาธรรมชาติ การสกัดเอาค่าแทนลักษณะสำหรับคำต่าง ๆ เรียกว่า การฝังคำ

### การเรียนรู้ค่าแทนลักษณะ

มีหลายวิธีในการเรียนรู้ค่าแทนลักษณะ ได้แก่

* การวิเคราะห์องค์ประกอบหลัก (PCA)
* การวิเคราะห์การจำแนกประเภทเชิงเส้น (LDA)
* BERT

วิธีการเหล่านี้อาจแบ่งได้เป็น แบบเชิงเส้น/แบบไม่เชิงเส้น, แบบมีผู้สอน/แบบสอนตัวเอง/แบบไม่มีผู้สอน, ตื้น/ลึก เป็นต้น ขึ้นกับวิธีการใช้งาน

การดำเนินการเรียนรู้หาค่าแทนลักษณะก่อนที่จะนำมาใช้ในงานการเรียนรู้หลักเรียกว่า **การฝึกล่วงหน้า** (pretraining) เนื่องจากการฝึกล่วงหน้าสามารถแยกต่างหากออกจากงานการเรียนรู้หลักได้ การเรียนรู้ค่าแทนลักษณะจึงอาจใช้การเรียนรู้ล่วงหน้าแบบไม่มีผู้ดูแลเพื่อดำเนินการเรียนรู้แบบมีผู้สอนโดยมีฉลากกำกับในงานการเรียนหลัก นอกจากนี้ การเรียนรู้ระยะทางคือการเรียนรู้ที่ฝังข้อมูลไว้ในปริภูมิที่สามารถวัดค่าได้ จึงสามารถใช้เป็นการเรียนรู้ค่าแทนลักษณะได้

กระบวนการเลือกค่าแทนลักษณะที่เหมาะแก่การใช้งานจากชุดของค่าลักษณะต่าง ๆ เรียกว่า การเลือกค่าแทนลักษณะ

## อ้างอิง

หมวดหมู่:การวิเคราะห์ข้อมูล
หมวดหมู่:ข้อมูลคอมพิวเตอร์
หมวดหมู่:การเรียนรู้ของเครื่อง
คำสาปของมิติ

**คำสาปของมิติ** (Curse of dimensionality) เป็นคำที่เสนอโดยริชาร์ด เบลแมน เพื่ออธิบายถึง การเพิ่มเชิงชี้กำลัง ของปริมาณการคำนวณในขั้นตอนวิธีของปัญหาเมื่อมิติของปริภูมิทางคณิตศาสตร์เพิ่มขึ้น

ตัวอย่างเช่น ในการสุ่มตัวอย่างในช่วงหน่วย [0,1] ให้วางจุด 100 จุดระยะห่างเท่ากันโดยมีระยะห่างไม่เกิน 0.01 ก็เพียงพอแล้ว หากเราพยายามทำการสุ่มตัวอย่างที่คล้ายกันบนไฮเปอร์คิวบ์หน่วย 10 มิติ จำนวนสุดที่ต้องการจะเป็น 1020 ดังนั้น ในแง่หนึ่ง ไฮเปอร์คิวบ์ 10 มิติสามารถกล่าวได้ว่าใหญ่เป็น 1018 เท่าของช่วงหน่วย

## คำสาปของมิติในการวิเคราะห์เชิงตัวเลข
ต่อไปนี้เป็นตัวอย่างของคำสาปของมิติในการวิเคราะห์เชิงตัวเลข นั่นคือ การที่เวลาในการคำนวณและข้อผิดพลาดเชิงตัวเลขเพิ่มสูงขึ้น

* การแก้ระบบสมการหลายมิติ เช่น พีชคณิตเชิงเส้นเชิงตัวเลข
* การแก้สมการพีชคณิตอันดับสูงโดยใช้ ขั้นตอนวิธีการค้นหาราก
* ปริพันธ์หลายชั้น (การหาปริพันธ์เชิงตัวเลขหลายมิติ)

## คำสาปของมิติในการเพิ่มประสิทธิภาพและการเรียนรู้ของเครื่อง
คำสาปของมิติเป็นอุปสรรคร้ายแรงเมื่อพยายามแก้ปัญหาการหาค่าเหมาะที่สุดแบบไดนามิกด้วยมิติตัวแปรสถานะขนาดใหญ่ นอกจากนี้แล้ว ในปัญหาการเรียนรู้ของเครื่อง คำสาปของมิติทำให้ปัญหาซับซ้อนขึ้นเมื่อพยายามเรียนรู้สถานะของธรรมชาติจากตัวอย่างจำนวนจำกัดโดยใช้ ปริภูมิค่าแทนลักษณะหลายมิติ และ การค้นหาเพื่อนบ้านใกล้สุด ในปริภูมิมิติสูง ปริมาณข้อมูลที่จำเป็นต้องใช้อาจเพิ่มตามจำนวนมิติแบบเลขชี้กำลัง 

## อ้างอิง

หมวดหมู่:มิติ
หมวดหมู่:การเรียนรู้ของเครื่อง
หมวดหมู่:การหาค่าเหมาะที่สุดทางคณิตศาสตร์
นิฮงฮิดังเกียว

**สมาพันธ์องค์การผู้ประสบภัยระเบิดเอ- และเอช-บอมบ์**
(, Japan Confederation of A- and H-Bomb Sufferers Organizations) หรือที่นิยมเรียกย่อว่า **นิฮงฮิดังเกียว**  () เป็นกลุ่มที่ตั้งขึ้นโดย *[[hibakusha|ฮิบาคุชะ]]* ในปี 1956 โดยมีเป้าหมายเพื่อกดดันรัฐบาลญี่ปุ่นให้พัฒนาการสนับสนุนเหยื่อ และล็อบบีรัฐบาลต่าง ๆ ให้ยกเลิกอาวุธนิวเคลียร์

กิจกรรมขององค์การ เช่น การให้ข้อมูลที่บันทึกจากเรื่องราวของเหยื่อ, การออกแนวทางต่าง ๆ และเอกสารแก่สาธารณะ และส่งผู้แทนไปยังองค์การนานาชาติอื่น เช่น สหประชาชาติ เพื่อเรียกร้องการยกเลิกอาวุธนิวเคลียร์ทั่วโลก
	
ในปี 2024 องค์การได้รับรางวัลโนเบลสาขาสันติภาพ "จากความพยายามในการได้มาซึ่งโลกที่ปราศจากอาวุธนิวเคลียร์และสำหรับการรณรงค์ผ่านบันทึกจากเหยื่อว่าอาวุธนิวเคลียร์จะต้องไม่ถูกนำมาใช้อีก"

## อ้างอิง

หมวดหมู่:องค์การในประเทศญี่ปุ่น
หมวดหมู่:ผู้ได้รับรางวัลโนเบลสาขาสันติภาพ
กฤษดา คงศรีชาย

**กฤษดา คงศรีชาย** (8 สิงหาคม พ.ศ. 2534 – ) เป็นนักต่อสู้แบบผสมชาวไทยที่ล่าสุดได้ขึ้นชกในวันแชมเปียนชิพรุ่นสตรอว์เวต เขาได้รับการเปิดตัวในรายการวันเมื่อ พ.ศ. 2559 และได้แข่งรายการดีปเป็นครั้งแรกใน พ.ศ. 2563 ซึ่งกฤษดาเป็นนักมวยปล้ำเกรโก-โรมัน ที่ได้รับรางวัลเหรียญเงินและเหรียญทองแดงในการแข่งซีเกมส์ 2009 และซีเกมส์ 2013 ตามลำดับ นอกเหนือจากการแข่งระดับประเทศอีกหลายรายการ

ในฐานะนักต่อสู้แบบผสมจากประเทศไทย กฤษดาได้สร้างความโดดเด่นให้ตนเองเหนือกว่านักสู้ชาวไทยคนอื่น ๆ ด้วยประสบการณ์มวยปล้ำแบบครอบคลุมซึ่งเป็นองค์ประกอบส่วนใหญ่ของรูปแบบการต่อสู้ของเขา โดยก่อนจะหันมาแข่งศิลปะการต่อสู้แบบผสม เขาได้รับการฝึกทั้งมวยปล้ำฟรีสไตล์และมวยปล้ำเกรโก-โรมัน โดยเข้าแข่งรวมกันมากกว่า 200 แมตช์ นอกจากนี้ เขายังได้เข้าร่วมการแข่งซีเกมส์และเอเชียนเกมส์ในฐานะนักมวยปล้ำเกรโก-โรมัน

## ชีวิตช่วงแรกและภูมิหลัง
กฤษดา คงศรีชาย เกิดที่เทศบาลนครนครศรีธรรมราช ภาคใต้ของประเทศไทย เมื่อ พ.ศ. 2534

โดยตั้งแต่ยังเด็ก เขาอยากเรียนมวยไทยมาก เพราะเพื่อนบ้านหลายคนของเขาชอบเล่นกีฬานี้ อย่างไรก็ตาม แม่ของเขาลังเลที่จะให้เขาเข้าร่วม ซึ่งในช่วงแรก เขาฝึกฝนและต่อสู้ในที่ลับ ๆ กระทั่งในที่สุด เขาก็ชกมวยไทยไปแล้ว 200 ไฟต์ และต่อมาก็ได้ครองตำแหน่งแชมป์มวยไทยภาคใต้ของประเทศไทย

## การเป็นนักมวยปล้ำ
อย่างไรก็ตาม ความสนใจในมวยไทยของกฤษดาเป็นเพียงช่วงสั้น ๆ และเขาเริ่มมองหากีฬาอื่น ๆ ด้วยความช่วยเหลือของลูกพี่ลูกน้องที่เป็นนักมวยปล้ำ เขาจึงได้ไปเรียนมวยปล้ำที่โรงเรียนกีฬาจังหวัดศรีสะเกษ

กระทั่งเมื่ออายุ 15 ปี เขาได้รับเลือกเข้าทีมมวยปล้ำทีมชาติไทย เขาเริ่มต้นด้วยมวยปล้ำฟรีสไตล์เท่านั้น แต่ต่อมาได้หันมาเป็นมวยปล้ำเกรโก-โรมัน ซึ่งเขาเน้นไปที่การฝึกและการแข่งในรูปแบบหลังเป็นหลัก

กฤษดา คงศรีชาย ได้เป็นตัวแทนประเทศไทยในการแข่งมวยปล้ำเกรโก-โรมัน ในซีเกมส์ 2009 รุ่นน้ำหนัก 50 กก. ซึ่งเขาจบอันดับสองและได้รับรางวัลเหรียญเงินจากการแข่งมวยปล้ำเกรโก-โรมัน รุ่น 50 กก. ชาย

## อ้างอิง

## แหล่งข้อมูลอื่น
* 
* 
* 
* Kritsada Kongsrichai at ONE Championship (archived)

หมวดหมู่:นักกีฬามวยปล้ำชายชาวไทย
หมวดหมู่:นักต่อสู้แบบผสมที่ใช้มวยปล้ำฟรีสไตล์
หมวดหมู่:นักต่อสู้แบบผสมที่ใช้มวยปล้ำเกรโก-โรมัน
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:นักกีฬาจากจังหวัดนครศรีธรรมราช
ฉัตรชัย บางชวด

**ฉัตรชัย บางชวด** (เกิด 26 มีนาคม พ.ศ. 2510) เป็นข้าราชการพลเรือนชาวไทย ปัจจุบันดำรงตำแหน่งเลขาธิการสภาความมั่นคงแห่งชาติกรรมการศูนย์ปฏิบัติการแก้ไขสถานการณ์ฉุกเฉินอุทกภัยและรองผู้อำนวยการศูนย์เฉพาะกิจบริหารสถานการณ์บริเวณชายแดนไทย–กัมพูชา (ศบ.ทก.)

## ประวัติ
### การศึกษา
ฉัตรชัย สำเร็จการศึกษาระดับปริญญาตรีวิทยาศาสตรบัณฑิต (เศรษฐศาสตร์เกษตร) คณะเศรษฐศาสตร์ มหาวิทยาลัยเกษตรศาสตร์ และระดับปริญญาโทพัฒนบริหารศาสตรมหาบัณฑิต (พัฒนาการเศรษฐกิจ) สถาบันบัณฑิตพัฒนบริหารศาสตร์

## การทำงาน
ฉัตรชัย รับราชการที่สำนักงานสภาความมั่นคงแห่งชาติ ในตำแหน่งต่างๆ อาทิ ผู้เชี่ยวชาญเฉพาะด้านความมั่นคงภายในประเทศ ผู้อำนวยการสำนักประเมินภัยคุกคามผู้อำนวยการสำนักนโยบายและแผนความมั่นคง ผู้อำนวยการสำนักยุทธศาสตร์ความมั่นคงจังหวัดชายแดนภาคใต้และชนต่างวัฒนธรรม ผู้อำนวยการสำนักยุทธศาสตร์ความมั่นคงภายในประเทศ กระทั่งได้ก้าวขึ้นสู่ตำแหน่งรองเลขาธิการสภาความมั่นคงแห่งชาติ ที่รับผิดชอบงานหลักด้านความมั่นคงภายในประเทศ และการแก้ไขปัญหาจังหวัดชายแดนภาคใต้ ซึ่งฉัตรชัยได้รับการแต่งตั้งให้เป็นหัวหน้าคณะพูดคุยสันติสุขจังหวัดชายแดนภาคใต้ ในยุคของรัฐบาลเศรษฐา ทวีสิน เมื่อวันที่ 27 พฤศจิกายน 2566

กระทั่งเมื่อวันที่ 8 ตุลาคม 2567 คณะรัฐมนตรีได้มีมติ แต่งตั้งฉัตรชัยดำรงตำแหน่งเลขาธิการสภาความมั่นคงแห่งชาติ ตามที่ ภูมิธรรม เวชยชัย รองนายกรัฐมนตรีและรัฐมนตรีว่าการกระทรวงกลาโหมในรัฐบาลแพทองธาร ชินวัตร เป็นผู้เสนอ นับเป็นเลขาธิการสภาความมั่นคงแห่งชาติ ที่เป็นคนใน หรือที่เรียกแบบไม่เป็นทางการว่า ลูกหม้อ คนแรกในรอบ 9 ปี นับแต่อนุสิษฐ คุณากร ได้รับแต่งตั้งให้ดำรงตำแหน่ง ตั้งแต่เมื่อวันที่ 1 ตุลาคม 2557 - 30 กันยายน 2558

## เครื่องราชอิสริยาภรณ์

## หมายเหตุ

## อ้างอิง

หมวดหมู่:บุคคลที่เกิดในปี พ.ศ. 2510
หมวดหมู่:บุคคลจากอำเภอคลองหลวง
หมวดหมู่:ข้าราชการพลเรือนชาวไทย
หมวดหมู่:เลขาธิการสภาความมั่นคงแห่งชาติ
หมวดหมู่:บุคคลจากคณะเศรษฐศาสตร์ มหาวิทยาลัยเกษตรศาสตร์
หมวดหมู่:บุคคลจากคณะพัฒนาการเศรษฐกิจ สถาบันบัณฑิตพัฒนบริหารศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดยโสธร]] มีนาคม พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดยโสธรทั้งจังหวัด

## ดูเพิ่ม
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

## อ้างอิง

ยโสธร
หมวดหมู่:การเลือกตั้งในจังหวัดยโสธร
วิศวกรรมข้อความพร้อมรับ

**วิศวกรรมข้อความพร้อมรับ** (prompt engineering) เป็นเทคนิคที่ใช้ในการสื่อสารกับแบบจำลองภาษา เป็นกระบวนการจัดโครงสร้างข้อความสำหรับสั่งเพื่อให้แบบจำลองปัญญาประดิษฐ์แบบรู้สร้างสามารถตีความและทำความเข้าใจได้ วิศวกรรมข้อความพร้อมรับทำงานได้โดยอาศัย **การเรียนรู้ในบริบท** (in-context learning) ซึ่งหมายถึง"ความสามารถของแบบจำลองในการเรียนรู้ชั่วคราวจากข้อความพร้อมรับ" ถือเป็นความสามารถที่สำคัญอย่างหนึ่งของ แบบจำลองภาษาขนาดใหญ่ (LLM)

**ข้อความพร้อมรับ** หรือ **ตัวพร้อม** (prompt) เป็นข้อความภาษาธรรมชาติที่บรรยายสิ่งที่ต้องการให้ปัญญาประดิษฐ์ทำ ข้อความพร้อมรับสำหรับการสร้างข้อความจากข้อความนั้นอาจเป็นคำถาม เช่น "ทฤษฎีบทเล็กของแฟร์มาคืออะไร" ข้อความชี้นำ เช่น "จงเขียนบทกวีเกี่ยวกับใบไม้ที่ร่วงหล่น" หรือบทความความคิดเห็นสั้น ๆ เช่น "เยิ่นเย้อเกินไป", "เฉพาะทางมากไป", "พูดใหม่ซะ", "ย่อคำนี้ซะ" เป็นต้น หรือข้อมูลที่ป้อน วิศวกรรมข้อความพร้อมรับอาจรวมถึงการใช้ถ้อยคำในการสืบค้น การระบุรูปแบบ การให้บริบทที่เกี่ยวข้อง หรือการกำหนดบทบาทให้กับปัญญาประดิษฐ์ เช่น "จงทำตัวเหมือนเป็นเจ้าของภาษาฝรั่งเศส" เป็นต้น วิศวกรรมข้อความพร้อมรับอาจประกอบด้วยคำสั่งเดียวพร้อมตัวอย่างจำนวนเล็กน้อยเพื่อให้แบบจำลองเรียนรู้ เช่น " → บ้าน,  → แมว,  →" (คำตอบที่คาดหวังคือ "สุนัข") นี่เป็นแนวทางวิธีที่เรียกว่า **การเรียนรู้แบบไม่กี่ช็อต** (few-shot learn)

เมื่อสื่อสารกับแบบจำลองแปลงข้อความเป็นภาพ หรือแปลงข้อความเป็นเสียงพูด ข้อความพร้อมรับแบบทั่วไปอาจเป็นข้อความอธิบายบอกสิ่งที่ต้องการให้สร้าง เช่น "ภาพถ่ายคุณภาพสูงของนักบินอวกาศบนหลังม้า"  หรือ "เครื่องทำความเย็นแบบไฟฟ้าจังหวะช้า Lo-Fi โดยใช้ตัวอย่างอินทรีย์" เป็นต้น

ข้อความพร้อมรับสำหรับแปลงข้อความเป็นรูปภาพอาจรวมถึงการบวก ลบ เน้น และจัดเรียงคำใหม่ เพื่อที่จะแสดงรายละเอียดที่ต้องการเพิ่มเติม เช่น หัวข้อหลัก, รูปแบบ, การจัดวาง, การจัดแสง และสุนทรียศาสตร์

## จากข้อความไปเป็นรูปภาพ
ในปี 2022 แบบจำลองแปลงข้อความเป็นภาพ เช่น DALL-E 2, สเตเบิลดิฟฟิวชัน และ มิดเจอร์นีย์ ได้รับการเผยแพร่สู่สาธารณะ ตัวแบบเหล่านี้รับข้อพร้อมรับเป็นข้อความป้อนเข้า ใช้เพื่อสร้างงานศิลปะ แบบจำลองข้อความเป็นภาพ โดยทั่วไปไม่สามารถเข้าใจไวยากรณ์หรือโครงสร้างประโยค เช่นเดียวกับแบบจำลองภาษาขนาดใหญ่ และต้องใช้เทคนิคข้อความพร้อมรับที่แตกต่างกันไป

## อ้างอิง

หมวดหมู่:ภาษาศาสตร์
หมวดหมู่:การเรียนรู้แบบไม่มีผู้สอน
หมวดหมู่:การประมวลภาษาธรรมชาติ
หมวดหมู่:การเรียนรู้ของเครื่อง
หมวดหมู่:การเรียนรู้เชิงลึก
หมวดหมู่:ปัญญาประดิษฐ์
หมวดหมู่:ปัญญาประดิษฐ์แบบรู้สร้าง
รัฐบาลพระราชอาณาจักรลาว

**รัฐบาลพระราชอาณาจักรลาว** () เป็นรัฐบาลที่ปกครองราชอาณาจักรลาวตั้งแต่ปี พ.ศ. 2490 จนกระทั่งลัทธิคอมมิวนิสต์เข้ายึดอำนาจในเดือนธันวาคม พ.ศ. 2518 และประกาศตั้งสาธารณรัฐประชาธิปไตยประชาชนลาว สนธิสัญญาฝรั่งเศส–ลาวในปี พ.ศ. 2496 ให้เอกราชแก่ลาวอย่างสมบูรณ์ แต่ในปีต่อ ๆ มาก็มีการแข่งขันกันระหว่างฝ่ายที่เป็นกลางภายใต้การนำของเจ้าสุวรรณภูมา ฝ่ายขวาภายใต้การนำของเจ้าบุญอุ้ม ณ จำปาศักดิ์ และฝ่ายซ้าย แนวร่วมรักชาติลาว ภายใต้การนำของเจ้าสุภานุวงศ์ และไกสอน พมวิหาน นายกรัฐมนตรีคนต่อมา ในช่วงเวลานี้ มีความพยายามหลายครั้งในการจัดตั้งรัฐบาลผสมแต่ไม่ประสบความสำเร็จ

## สมาชิกที่โดดเด่นของรัฐบาล
* เจ้าสุพันธรังษี – เลขาธิการพระราชวังและพระอนุชาของพระมหากษัตริย์
* เจ้าบวรวัฒนา – อดีตผู้ว่าราชการจังหวัด และพระอนุชาต่างมารดาของพระมหากษัตริย์
* เจ้าทองสุก – ผู้อำนวยการพิธีการในพระราชวัง และเป็นพระอนุชาต่างมารดาของพระมหากษัตริย์
* เจ้าชายสุข บัววง – อดีตผู้ว่าราชการจังหวัดและรัฐมนตรี
* นายตูบี ลีฟุง – รองรัฐมนตรีว่าการกระทรวงโทรคมนาคม
* นายเพ็ง พงษ์สวรรค์ – รัฐมนตรีว่าการกระทรวงมหาดไทย

## รัฐบาลผสมชุดแรก
รัฐบาลผสมชุดแรกก่อตั้งขึ้นบนพื้นฐานของข้อตกลงเวียงจันทน์ในปี พ.ศ. 2500 และคงอยู่จนถึงเดือนพฤษภาคม พ.ศ. 2501

## รัฐบาลผสมชุดที่ 2
รัฐบาลผสมชุดที่สองก่อตั้งขึ้นเพื่อเป็นเงื่อนไขในการตราความตกลงระหว่างประเทศว่าด้วยความเป็นกลางของลาวในปี พ.ศ. 2505 ฝ่ายกษัตริย์นิยมพ่ายแพ้ในยุทธการหลวงน้ำทา ทำให้สถานะการต่อรองของพวกเขาอ่อนแอลง จึงยอมตกลงกับรัฐบาลผสม

## หลังจากนั้น
หลังจากที่คอมมิวนิสต์เข้ายึดครองในปี พ.ศ. 2518 รัฐบาลคอมมิวนิสต์แห่งประเทศลาวได้สังหารสมาชิกราชวงศ์ลาว รวมถึง: 
* พระบาทสมเด็จพระเจ้ามหาชีวิตศรีสว่างวัฒนา
* สมเด็จพระอัครมเหสีคำผูย
* เจ้าฟ้าชายวงศ์สว่าง มกุฎราชกุมารแห่งลาว 
พร้อมด้วยอดีตข้าราชการ ข้าราชการพลเรือน และผู้ต้องสงสัยว่าให้ความช่วยเหลือกองกำลังที่ต่อต้านรัฐบาลคอมมิวนิสต์

## ดูเพิ่ม
* พลตรี วังเปา

## อ้างอิง

## บรรณานุกรม
* Stuart-Fox, Martin (2008) *Historical Dictionary of Laos*. Scarecrow Press. ISBNs 0810864118, 9780810864115.

## แหล่งข้อมูลอื่น
* Country Study – Kingdom of Laos

หมวดหมู่:ประวัติศาสตร์ลาว (พ.ศ. 2488–ปัจจุบัน)
หมวดหมู่:สงครามกลางเมืองลาว
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

**การเลือกตั้ง[[สมาชิกสภาผู้แทนราษฎรจังหวัดยโสธร]] พ.ศ. 2531** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดยโสธรทั้งจังหวัด

## ดูเพิ่ม
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

## อ้างอิง

ยโสธร
หมวดหมู่:การเลือกตั้งในจังหวัดยโสธร
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

**การเลือกตั้ง[[สมาชิกสภาผู้แทนราษฎรจังหวัดยโสธร]] พ.ศ. 2529** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดยโสธรทั้งจังหวัด

## ดูเพิ่ม
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
* การเลือกตั้งสมาชิกสภาผู้แทนราษฎรไทยแทนตำแหน่งที่ว่าง กันยายน พ.ศ. 2530
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

## อ้างอิง

ยโสธร
หมวดหมู่:การเลือกตั้งในจังหวัดยโสธร
ภาพยนตร์สยองขวัญเหนือธรรมชาติ

**ภาพยนตร์สยองขวัญเหนือธรรมชาติ** เป็นประเภทภาพยนตร์ที่ผสมผสานระหว่างภาพยนตร์เหนือธรรมชาติและภาพยนตร์สยองขวัญ เหตุการณ์เหนือธรรมชาติในภาพยนตร์มักเกี่ยวข้องกับผีและปีศาจ และภาพยนตร์สยองขวัญเหนือธรรมชาติหลายเรื่องก็มีองค์ประกอบของศาสนาด้วย สิ่งที่พบเห็นได้ทั่วไปในภาพยนตร์ประเภทนี้ ได้แก่ ชีวิตหลังความตาย ปีศาจ และการสิงสู่ของปีศาจ

## การเปรียบเทียบ
สำหรับภาพยนตร์และสื่อประเภทอื่น ๆ นักวิจารณ์มักจะแยกภาพยนตร์สยองขวัญเหนือธรรมชาติ ออกจากภาพยนตร์สยองขวัญทางจิตวิทยา ในหนังสือ "Why Horror Seduces" มาธิอัส คลาเซน อธิบายว่า ภาพยนตร์สยองขวัญเหนือธรรมชาติ มักเกี่ยวข้องกับเหตุการณ์ที่ขัดต่อกฎธรรมชาติ เช่น การปรากฏตัวของสัตว์ประหลาดหรือผี ซึ่งเป็นสิ่งที่เหนือธรรมชาติ โดยสิ่งเหล่านี้มักเป็นต้นเหตุของความสยองขวัญ ในทางกลับกัน ภาพยนตร์สยองขวัญทางจิตวิทยา จะเน้นไปที่ภัยคุกคามที่เกิดขึ้นในโลกความเป็นจริง (แม้ว่าบางครั้งอาจจะดูไม่น่าจะเป็นไปได้) เช่น ปัญหาทางจิตของตัวละคร หรือสถานการณ์ที่กดดันทางจิตใจ โดยไม่จำเป็นต้องมีสิ่งเหนือธรรมชาติเข้ามาเกี่ยวข้อง พอล มีฮาน ยังได้แยกภาพยนตร์สยองขวัญเหนือธรรมชาติออกจากภาพยนตร์สยองขวัญทางจิตวิทยา โดยอธิบายว่า ภัยคุกคามต่อระเบียบสังคมในภาพยนตร์สยองขวัญเหนือธรรมชาติ มาจากสิ่งที่เหนือธรรมชาติหรือสิ่งผิดปกติ เช่น บ้านผีสิง คำสาป หรือสัตว์ประหลาดอย่างแวมไพร์หรือมนุษย์หมาป่า

## อ้างอิง

## บรรณานุกรม
*
* 
* 

หมวดหมู่:ภาพยนตร์สยองขวัญเหนือธรรมชาติ
หมวดหมู่:ภาพยนตร์สยองขวัญแบ่งตามประเภท